
Védjük meg gyermekeinket!
Az LMBTQI+ közösség társadalmi elfogadottsága az uniós felmérési adatok összehasonlító
elemzésében
A dolgozat középpontjában az LMBTQI+ közösséggel kapcsolatos attitűdök változásai és
folyamatai állnak.
Számos elmélet létezik az oktatásról. Egyikük szerint az iskolák célja, hogy felkészítsék a
diákokat a felnőttkorra, hogy hasznos, felelősségteljes és elégedett polgárokká váljanak.
Ennek ellenére az LMBTQI+ közösség tagjait szándékosan kirekesztik, vagy szexuális
irányultságuk miatt pletykák vagy internetes zaklatás célpontjaivá válnak az iskolában is. Sőt,
ők is megpróbálnak túlélni, ahelyett, hogy jelentenék a bántalmazás eseteit a hatóságoknak
vagy a családtagoknak.
A kutatás szemléltetni kívánja a társadalom attitűdjeinek változásait és az elfogadó emberek
jelentőségét, mely a mai társadalomrajz elkészítéséhez elengedhetetlennek tűnik.
A vizsgálat első fázisában tinédzserek és szüleik attitűdmintái kerültek ismertetésre
szociometria és online kérdőív segítségével. Ez operatív okokból – időközben - más irányból
lett megközelítve. A diszkriminációról szóló 2015. és 2019. évi Eurobarométer felmérések és
a rendelkezésre álló adatok másodlagos elemzésének összehasonlítása alapján sikerült a
hipotéziskérdésre választ kapni, melyek közül az egyik a diszkrimináció szintjének folyamatos
növekedése, mind Magyarországon, mind az EU-ban.
Egy másik tény, hogy a transznemű és interszexuális emberek megítélése a leginkább
diszkriminatív. Magyarország a mérések alapján homofób és transzfób államként írható le, de
a kutatás olyan érdekes tényeket is feltár, hogy az általános felfogás addig pozitív, amíg nem
konkretizálódik, úgy, mint a jogok kiterjesztése a házasság intézményében, az LMBTQI+
egyénnel való személyes ismeretség, vagy akár egy családtag előbújása.
A legmegdöbbentőbb adat azonban azoknak a gyerekeknek a száma és létezése, akiket a saját
családjuk Magyarországon kitaszítana vagy elutasítana képzelet szintjén is, abban az esetben,
ha kiderülne, hogy az LMBTQI+ közösséghez tartoznak.
A munka összessége egy újragondolandó társadalomkép felvetítését vízionálja, melyben a
szociális párbeszédnek, valamint a megfelelő törvényeknek elegedhetetlen szerepe van.
KULCSSZAVAK: LMBTQI, nemi kisebbség, attitűdök, előítéletek, esélyegyenlőség



